Скоростта на теглене, качване и пинг са параметри, които ви показват различни аспекти на скоростта на вашата интернет връзка: Скоростта на изтегляне показва колко бързо можете да получавате данни. По-голямата част от активността ви онлайн се върти около изтеглянето на данни — всеки път, когато посетите даден сайт, социална мрежа или стриймвате нещо, вие изтегляте данни. Измерва се в мегабити в секунда (Mbps). Добрата скорост на теглене зависи от това, което искате да направите, но ние създадохме това ръководство, за да ви помогнем да определите дали вашата VPN е достатъчно бърза. Скоростта на качване ви показва колко бързо можете да изпращате данни, което включва качване на снимки, видеоклипове, торенти, публикуване в социалните мрежи и т.н. Измерва се и в Mbps. Имайте предвид, че скоростта на качване ще бъде много по-ниска от тази на теглене, но това е добре, защото не ви е необходима добра скорост на качване, за да поддържате основни активности и дори P2P файлов обмен. Пингът ви показва колко време отнема на данните ви да пропътуват определено разстояние. Измерва се в милисекунди (ms). Колкото по-бърз е пингът, толкова по-отзивчива ще бъде връзката ви, което е важно при играене на игри и в други случаи, когато времето е от решаващо значение. Т. нар. трептене (jitter) ви показва кога има забавяне във времето при изпращането на данни през вашата връзка. Обикновено ще усетите това като внезапно изкривяване или прекъсване на видео или гласово повикване. Измерва се в милисекунди (ms) и колкото по-продължително е, толкова повече колебания в качеството на разговора ще изпитате.